Tales from the Darkside: The Movie

Tales from the Darkside: The Movie er en amerikansk skrekkfilm fra 1990, regissert av John Harrison, og er basert på TV-serien Tales from the Darkside. Den ble spilt inn i Bronxville, New York.

Filmen skildrer en avisgutt som har blitt kidnappet av en kannibalistisk heks, à la Hans og Grete, og for å få henne på andre tanker, eller i det minste leve litt lenger, forteller han tre skrekkhistorier.

Handlingsreferat 
Filmen åpner med Betty, en velstående husmor fra en forstad, og en moderne heks (spilt av Deborah Harry) som planlegger en middagsfest. Hovedretten skal være Timmy (spilt av Matthew Lawrence) en ung gutt som hun nylig har fanget og lenket fast. For å stoppe henne fra å steke ham, forteller gutten henne tre skrekkhistorier fra en bok hun gav ham, med tittelen «Tales from the Darkside».

Historie 1
I det første segmentet tilpasses Sir Arthur Conan Doyles novelle fra 1892. En doktorgrad-student, Edward Bellingham (spilt av Steve Buscemi) har blitt narret av to klassekamerater, Susan (spilt av Julianne Moore) og Lee (spilt av Robert Sedgwick) som gav ham skylden for tyveri, for å ødelegge mulighetene hans for å bli tildelt et stipend som de konkurrerer om. Som hevn bygger Bellingham en mumie, og bruker denne til å drepe både Susan og Lee. Susans bror Andy (spilt av Christian Slater) kidnapper Bellingham, tvinger ham til å tilkalle mumien igjen.

Historie 2
I den andre fortellingen blir det brukt «The Cat from Hell» en Stephen King-novelle fra 1977. Drogan (spilt av William Hickey) er en velstående, rullestol-bundet gammel mann som henter inn en drapsmann ved navn Halston (spilt av David Johansen) for en bisarr jobb: å drepe en svart katt, som Drogan mener er ond. Drogan forklarer at det var tre andre beboere i huset hans før katten dukket opp: søsteren hans, Amanda, hennes venn Carolyn og familiens butler, Richard Gage.

Drogan påstår at katten myrdet dem, en etter en - og at han er den neste som kommer til å bli drept. Drogans farmasøytiske selskap drepte tidligere 5 000 katter, samtidig som de forsøkte å produsere ett helt nytt stoff, og han er overbevist om at denne svarte katten har dukket opp for å ta kosmisk hevn. Halston tror ikke på historien, men er villig til å eliminere katten fordi Drogan tilbyr 100 000 dollar for jobben.
Historie 3
Det tredje og siste segmentet ble skrevet av Michael McDowell, og var basert på Yuki-onna - en ånd eller yōkai fra japansk folklore. Preston (James Remar) er en artist som sliter økonomisk. Han bor i et studio med et takvindu, hvor det står en stor gargoyle-statue som ser ned på arbeidsbordet hans. Prestons agent tar kontakt og ber om å få møte ham i en bar noen kvartaler unna. Agenten forteller Preston at kunstverket hans er upopulært, og aldri kommer til å selge. Oppgitt drikker Preston tungt, og blir veldig beruset.

På vei hjem fra puben blir Preston vitne til at gargoyle-monsteret myrder en venn av ham. Men skapningen skåner Prestons liv når han sverger på aldri å avsløre hva han var vitne til, eller beskrive utseendet til noen. Preston blir traumatisert og forvirret, men er bundet av eden sin og kan ikke si noe om det som fant sted. Samme kveld møter Preston en vakker kvinne, Carola, og de begynner raskt et forhold. Prestons liv forbedres etter hvert, og hans kunst-karrieren blir veldig vellykket - hovedsakelig takket være Carolas forbindelser. De gifter seg, og får to barn sammen.

Preston plages imidlertid av minner fra gargoylen, og taushetsløftet tynger ham tungt. På 10-årsdagen for hans og Carolas første møte, samt drapet gjennomført av gargoylen, bryter Preston sammen og forteller henne om monsteret. Carola avslørte seg selv som skapningen som drepte vennen hans. Med Prestons løfte brutt, kan ikke Carola lenger forbli menneskelig og begynner å forvandle seg tilbake til en Gargoyle.

Barna deres, nå våkne, er livredde mens Carola vrir seg av smerte da fryktelige armer og bein sprekker frem under hennes menneske-kjøtt. En livredd Preston ber Carola om å bytte tilbake til menneske, men hun kan ikke anta en menneskelig form igjen ettersom hennes forvandling tilbake til en Gargoyle fortsetter. Barna deres begynner å skrike på soverommet deres, samtidig som de også forvandler seg til gargoyle-statuer.

Epilog
Til slutt kommenterer Betty at Timmy sparte den beste historien til slutt, men Timmy er uenig. Betty fortsetter å lage maten sin, og planlegger fremdeles å bruke Timmy som hovedrett. Men Timmy har selvfølgelig andre planer, og forsøker å komme seg løs fra fangenskap før han blir spist opp av heksen.

Skuespillere 
 Deborah Harry som Betty
 Matthew Lawrence som Timmy
 Steve Buscemi som Edward Bellingham
 Julianne Moore som Susan Smith
 Christian Slater som Andy Smith
 Robert Sedgwick som Lee.
 Michael Deak som en mumie.
 George Guidall som museum-direktør.
 Kathleen Chalfant som Dean
 Ralph Marrero som drosje-sjåfør.
 William Hickey som Drogan.
 David Johansen som Halston.
 Alice Drummond som Carolyn.
 Dolores Sutton som Amanda.
 Mark Margolis som Gage.
 James Remar som  Preston.
 Rae Dawn Chong som Carola.
 Robert Klein som Wyatt.
 Ashton Wise som Jer.
 Philip Lenkowsky som Maddox
 Joe Dabenigno som politi-betjent 1
 Larry Silvestri som politi-betjent 2
 Donna Davidge som Gallery Patron
 Nicole Rochelle som Margaret
 Daniel Harrison som John

Referanser

Eksterne lenker 
 

Skrekkfilmer fra USA
Antologifilmer fra USA
Engelskspråklige filmer
Filmer fra 1990